বিনোদন বাংলা (১১ জুলাই): প্রযোজক-পরিবেশক সমিতির নির্বাচনে এবার দুটি প্যানেল প্রতিদ্বন্দ্বিতা করবে। গত শনিবার দুই প্যানেলের ৩৮ জন সদস্য তাদের মনোনয়নপত্র জমা দিয়েছেন। প্যানেল দুটি হচ্ছে গাজী মাজহারুল আনোয়ার-খসরু এবং মাসুদ পারভেজ-ডিপজল প্যানেল। গাজী-খসরু প্যানেলের অন্য সদস্যরা হচ্ছেনথ শামসুল আলম, নাসিরউদ্দিন দিলু, আশরাফ উদ্দিন আহমেদ উজ্জ্বল, ইলিয়াস কাঞ্চন, আব্বাসউল্লাহ, দেলোয়ার জাহান ঝন্টু, এজে রানা, মেহেদী হাসান সিদ্দিক মনির, জাহিদ হোসেন, শাহ আলমগীর বাচ্চু, মালেক আফসারী, অমিত হাসান, মোহাম্মদ হোসেন জেমী, মোস্তাফিজুর রহমান বাবু, এমএন ইস্পাহানী, আনোয়ার হোসেন মন্টু, উত্তম আকাশ ও সাঈদুর রহমান সাঈদ। সহযোগী সদস্য আবু সাঈদ খান ও মো. নিশান। মাসুদ পারভেজ-ডিপজল প্যানেলের অন্য সদস্যরা হলেনথ শরিফ উদ্দিন খান দীপু, ওস্তাদ জাহাঙ্গীর আলম, মিজু আহমেদ, ড্যানিসিডাক, শেখ নজরুল ইসলাম, মনতাজুর রহমান আকবর, রফিকউদ্দিন, সাঈদুর রহমান মানিক, জাহির শাহ, শামীম ওসমান, মাসুদ রানা, আবুল কালাম, মোশাররফ হোসেন, আনোয়ার চৌধুরী জীবন, মোহাম্মদ হোসেন, জাহাঙ্গীর রহমান, তরিকুল ইসলাম ও হায়দার আলী। সহযোগী সদস্যরা হলেনথ আরিফুজ্জামান এবং হারুন অর রশিদ। গাজী-খসরু প্যানেলের সভাপতি প্রার্থী ও বর্তমান সভাপতি গাজী মাজহারুল আনোয়ার বলেন, আবারও জয়ী হয়ে সংগঠনের উন্নয়ন কর্মকান্ড অব্যাহত রাখতে চাই। সহ-সভাপতি প্রার্থী ও বর্তমান সহ-সভাপতি খোরশেদ আলম খসরু বলেন, শুধু খ্যাতি থাকলে বা পরিচিত মুখ হলেই কাজ হয় না। সংগঠনের উন্নয়নের জন্য যোগ্য নেতৃত্বের প্রয়োজন। এই প্যানেলে উপযুক্ত লোকের সমাবেশ ঘটানো হয়েছে। তিনি বলেন, আমরা জয়ী হলে পাইরেসি রোধ, লোকাল ক্যাবল বন্ধ, চলচ্চিত্র নির্মাণ ও ব্যবসার উন্নয়ন এবং অশ্লীলতা দূরীকরণের কর্মসূচিকে বেগবান করা হবে। পারভেজ-ডিপজল প্যানেলের সভাপতি প্রার্থী মাসুদ পারভেজ বলেন, আমাদের চেষ্টা হবে বন্ধ্যত্ব থেকে চলচ্চিত্রশিল্পকে উদ্ধার, এফডিসির আধুনিকায়ন দাবি জোরদার ও চলচ্চিত্র নির্মাণে গতি আনায়ন করা। মিজু আহমেদ বলেন, বিদেশী সংস্কৃতির আগ্রাসন থেকে দেশীয় শিল্পকে রক্ষা ও সংগঠনের উন্নয়ন জোরদার করা হবে। আগামী ১১ আগস্ট চলচ্চিত্র প্রযোজক-পরিবেশক সমিতির দ্বিবার্ষিক নির্বাচন অনুষ্ঠিত হবে।